הדירה מקסימה, וכמעט לא חסר בה דבר. מה שהיה קשה לנו זה שהחדרים והשירותים הם בקומה העליונה בלבד וזה פחות מתאים לאנשים עם מוגבלות ברגליים. הדירה מתאימה למי שרוצה לחוות חיים בלונדון שהם קצת רחוקים מהמרכז. לטוב ולרע. יש רכבת עילית במרחק 3 דקות מהדירה ואחרי שלומדים את לוחות הזמנים השונים שלה אפשר להגיע תוך 20-30דקות למרכז לונדון. בלילות כשרצינו לחזור מהתאטרון לדירה לדירה זה לקח לנו כשעה עם כל ההחלפות של הרכבות התחתית והעילית. זה קצת הכביד אבל לא יותר מידי. היה נחמד לחוות חוויה של שכונה שקטה בלונדון ולא רק בתי מלון ורחובות סואנים. אוקסנה הפנתה אותנו לקניות במרכז פחות מוכר ומקסים ביותר שהיה במרחק פחות מחצי שעה נסיעה באוטובוס מהדירה. היתה לנו חוויית קניות נעימה ביותר. אוקסנה היתה נעימה מאד וזמינה לכל הבקשות והשאלות שלנו ואף הציעה את עזרתה בלהזמין לנו מונית חזרה לשדה התעופה שעלתה לנו חצי מחיר לעומת מה שביקשו מאיתנו בחברת "נהגוס" שהביאו אותנו אל הדירה. תודה לאוקסנה על חוויה נעימה בלונדון. המחיר ששילמנו על הדירה בהחלט שווה את כל מה שקיבלנו.